สวัสดีค่ะ คือมีเพศสัมพันธุ์​กับแฟนครั้งแรกวันที่13 กรกฎาคม​ แล้วมีเลือดออก วันที่14 เลือดไม่ไหลแล้วแต่มาวันที่15พบว่าตื่นเช้ามาเข้าห้องน้ำมีเลือดไหลอีก เราก็นึกว่าประจำเดือนเพราะตามปฏิทินประจำเดือนจะมาวันที่15 เราก็ใส่ผ้าอนามัยแต่เลือดก็ไหลกระปริบ​กระ​ปรอย​ วันที่16 ก็ยังมีเลือดบ้างกระปริบกระปอย เราเลยสงสัยว่าเลือดที่ไหนคือประจำเดือนหรือเลือดอะไรคะ ประจำเดือนล่าสุดคือวันที่22 มิถุนายนค่ะขอคำตอบด้วยนะคะคุณ
สวัสดีค่ะ หากมีประจำเดือนมาตามรอบปกติคือประมาณ 22-35 วันนับจากครั้งก่อน ลักษณะเป็นเลือดประจำเดือนคือมา 3-7 วันแล้วหยุด เป็นการบ่งบอกว่าไม่มีการตั้งครรภ์ในรอบเดือนที่ผ่านมาแต่หากเป็นเลือดที่ไม่ตรงตามรอบ ออกกระปริดกระปรอย อาจไม่ใช่เลือดประจำเดือนซึ่งอาจเกิดจาก มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก ผลข้างเคียงจากยาคุมกำเนิด เป็นต้นถ้าเลือดยังออกอยู่ไม่หยุด มาเยอะจนต้องใช้ผ้าอนามัย เลือดมีกลิ่นคาวมาก น่าจะมีความผิดปกติ ควรปรึกษาสูตินรีแพทย์ แพทย์อาจตรวจภายในและทำอัลตราซาวน์หน้าท้องเพื่อหาสาเหตุเพิ่มเติมค่ะการดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาดวันละ 2 ครั้ง ไม่สวนล้างช่องคลอด งดการมีเพศสัมพันธ์ไปก่อน และรีบไปพบแพทย์เพื่อหาสาเหตุ